****

**Võru Järve kooli üldtööplaan**

**2025-2026 õppeaasta**

MISSIOON

Võru Järve Kool on õpilase arengut, võimetekohast õppimist ja sotsiaalseid oskusi toetav mitmekülgsete võimalustega kool.

VISOOON

Võru Järve Kool on eritoe keskus, mis hõlmab endas:

1. kooli, mis on päevase õppevormiga lihtsustatut õpet, toimetuleku- ja hooldusõpet andev kaasaegse õpi- ning töökeskkonnaga põhikooli;
2. koolieelsete laste erirühma;
3. suure hooldus- ja abivajadusega lapse hoiu teenust õppetööst vabal ajal;
4. tugiteenuste koordineeritud pakkumist Võru linna haridusasutustele.

Võru Järve Kool on avatud kogukonnale, Eesti ja rahvusvahelistele koostööpartneritele ning teeb koostööd haridus-, meditsiini- ja sotsiaalvaldkonna asutustega.

VÄÄRTUSED

Võru Järve Kooli põhiväärtused on:

* **sallivus** – iga inimese eripäradega arvestamine;
* **paindlikkus** – eritoe ja erinevate teenuste rakendamine ning kättesaadavuse tagamine kaasaegses õpi- ja töökeskkonnas, õpilaste individuaalsuse arvestamine, perede toetamine;
* **meeskondlikkus** - osalemine võrgustikutöös ning tegutsemine ühise eesmärgi nimel;
* **koostöö** haridus-, meditsiini- ja sotsiaalvaldkonna asutustega, Eesti ja rahvusvaheliste koostööpartneritega.

**Üldtööplaan lähtub kooli arengukavast, õppekavast, õppeaasta üldeesmärkidest ja eelmise aasta töö kokkuvõttest. Üldtööplaani võib õppeaasta jooksul täiendada ja muuta.**

ÕPPETÖÖ KORRALDUS 2025-2026

* Õppeaasta algul õpib koolis 32 õpilast +1 laps lapsehoiuteenusel. Õpilastest hooldusõppel 4, toimetulekuõppel 13, lihtsustatud õppe 14, 1 PRÕK eritugi. Koolis alustab tööd 7 klassikomplekti eritoe õpilastele (klassis max 6 õpilast).
* Õppeaasta kestab 1.septembrist 2025 – 31.augustini 2026.
* Õppeaasta koosneb õppeperioodidest ja koolivaheaegadest.

Õppeperioodid on poolaastad:

I poolaasta 1. september – 19.detsember 2025

II poolaasta 5. jaanuar 2025 – 9. juuni 2026

Koolivaheajad:

2025/2026 õppeaasta koolivaheajad on järgmised:

1) I vaheaeg 20. oktoober 2025 - 26. oktoober 2025;

2) II vaheaeg 22. detsember 2025 - 4. jaanuar 2026;

3) III vaheaeg 23. veebruar 2026 - 1. märts 2026;

4) IV vaheaeg 13. aprill 2026. - 19. aprill 2026;

5) V vaheaeg 10. juuni 2026 - 31. august 2026.

* Õpilaste teadmiste ja oskuste kokkuvõtlik hindamine toimub kaks korda õppeaasta jooksul (I ja II poolaasta lõpus). Klassitunnistus antakse välja õppeaasta lõpus.
* Õppetööst ülevaade kajastub Stuudiumi infosüsteemis. Kokkuvõttev info õpilase kohta kajastub iga õpilase individuaalse arengu jälgimise kaardil ja individuaalses õppekavas.
* Koolimaja uksed avab maja perenaine-koristaja kell 7.30. Iga päev on vähemalt 3 korrapidajat, kes juhinduvad kokku lepitud töö ülesannetest. Korrapidaja saabub 7:30.
* Koolitunnid algavad 8.00. Lõunasöök toimub kahes vahetuses. Esimene on söögitund, algusega 11.25 kuni lapsed söömise lõpetavad ning teine on söögivahetund 12.25-12.45. Täpsem päevakava ja tunniplaan kinnitatakse direktori käskkirjaga.
* Kool toimib kogupäevakooli põhimõttel ehk koolipäev lõppeb 15.00. Pärast õppetundide lõppu korraldab õpilaste juhendatud tegevust oma klassi õpetaja abi. Kella 15.00 – 18.00 on õpilastel võimalus kasutada lapsehoiuteenust vastavalt kooli, lapsevanema ja kohaliku omavalitsuse kokkuleppele.
* Lisaks koolilõunale pakutakse lapsehoiuteenusel olevatele lastele lapsevanema soovil hommikuputru 7:30 ja õhtusööki kell 15.30.

Kui hommikupuder või õhtusöök on tasuta, lapsevanem teavitab kooli toitlustamise soovist.

* Koolivaheaegadel korraldatakse suure hooldus- ja abivajadusega lastele hoiu teenust õppetööst vabal ajal tööpäevadel 8.00-18.00 vanema avalduse alusel ja vastavalt kooli, lapsevanema ja kohaliku omavalitsuse kokkuleppele.

Koolivaheaegadel korraldatud toitlustamise eest tasub lapsevanem arve alusel toitlustajale.

* Koostöös MTÜ Toetuskeskus Meiela rehabilitatsioonimeeskonnaga viikase kooli ruumides läbi rehabilitatsiooniteenust ning vajaminevaid vahendeid soetatakse rehabilitatsiooni toetusest.

-----------------------------

Õppenõukogu korralised koosolekud

1. Detsember 2025 – I poolaasta kokkuvõte, jõulutunnustused, lisaõppe otsused
2. Juuni 2026 - II poolaasta kokkuvõte, õpilaste üleviimine järgmisse klassi, õppeaasta tunnustused õpitulemuste ja tunnivälise tegevuse eest, eksamite korraldamine
3. Juuni 2026 - kooli lõpetamine ja lõputunnistuste väljaandmine, uue õppeaasta planeerimine.
4. August 2026- õppeaasta kokkuvõte, uue õppeaasta üldtööplaani kinnitamine.

Vajadusel korraldatakse erakorralisi õppenõukogusid.

Lisaks õppenõukogule toimuvad õpetajate infominutid igal esmaspäeval kell 14.30, kus arutatakse õppetööd puudutavaid ning koolikorralduslikke küsimusi.

Igal teisipäeval toimuvad infokoosolekud toetavale personalile.

Üldtööplaani täpsutab õppeaasta kalenderplaan, mis arutatakse läbi töötajate üldkoosolekul. Kalenderplaani võib õppeaasta jooksul viia sisse täiendusi ja muutusi. Kõik koolieluga seotud sündmused kajastuvad ka Stuudiumi kalendris (sh. kuvatakse kooli kodulehel).

KOOLI ÕPPE- JA KASVATUSTÖÖ ÜLDEESMÄRGID

2025/2026 ÕPPEAASTAL

1. **Võru Järve Koolis on tagatud jätkusuutlik ja kaasaegne õpe piirkonna HEV sihtrühmale;**
2. **Võru Järve Koolis on HEV õpilasele sobiv õpet ja arengut toetav personal ja õppekeskkond;**
3. **Võru Järve Kooli ajalugu, arengut ja traditsioone väärtustatakse meeldejääva 30-aastapäeva üritusega.**

Eesmärgid lähtuvad eelmise õppeaasta sisehindamise aruandest ja töö kokkuvõttest (19.06.2025. õppenõukogu protokoll nr 05 ja 26.08.2025 õpenõukogus arutatust).

I Eestvedamine ja juhtimine:

Arengukavast ja eelmise õppeaasta kokkuvõttest lähtuvad eesmärgid:

1. Kooli juhtimise eesmärk on tagada kaasaegne ja jätkusuutlik õpi- ja töökeskkond, mis toetab erivajadustega õpilaste võimetekohast hariduse omandamist.
2. Kooli juhtimisse on kaasatud kooli personal, hoolekogu ja kooli pidaja.

|  |  |  |  |  |  |
| --- | --- | --- | --- | --- | --- |
|  | Tulemused | Tegevused | Aeg  | Vastutaja ja koostööpartner | Muu info |
| 1. | Töötajad osalevad juhtimises läbi töökoosolekute ja õppenõukogu töö. | Õppenõukogu korralised koosolekud | dets 2025,juuni 2026 (2x),august 2026 | Direktor, juhtkond | Lõpueksamite tõttu võib olla vajadus täiendavaks õppenõukoguks! |
| Iganädalased infotunnid | sept-juuniigal esmaspäeval | direktor, juhtkond, juhiabi |  |
| Töötajate üldkoosolekud 5x õppeaastas | Päev enne vaheaega! | direktor |  |
| Õppetööd toetava personali (õpetaja abid, abiõpetajad, lapsehoidjad) infominutid ja töökoosolekud 1x nädalas. | Igal teisipäeval teine vahetund. | sotsiaalpedagoog |  |
| Tugiisikutele ühised kovisioonid vähemalt 4x õppeaasta jooksul | Okt,DetsVeebrAprill | Sotsiaalpedagoog ja direktor |  |
| 2. | Lapsevanemad osalevad hoolekogu kaudu kooli juhtimise protsessis. | Hoolekogu regulaarsed koosolekud (vähemalt 4x õppeaastas).LV üldkoosolek | 4x aastas18.sept 2025Kl 17:00 | Hoolekogu esimees ja direktor |  |
| 3. | Tagatud on kooli järjepidevus. | Kooli arengukava ülevaatamine, vajadusel muudatusettepanekud. | sept 2025 –jaan 2026 | Direktor, koostöös KOV ja huvigrupid. |  |
| Kooli aastapäeva korraldamine.  | Sept 2025 –Sept 2026 | KorraldusmeeskondMaie, Helle, Anu, Anne. | Kooli aastapäev19.09.2026Kannel broneeritud |

II Personalijuhtimine

Arengukavast ja eelmise õppeaasta kokkuvõttest lähtuvad eesmärgid:

1. pedagoogilise personali pidev erialane enesetäiendamine, vastavus kvalifikatsiooninõuetele ja kooli vajadustele;
2. personali rahulolu hindamine;
3. Järve kooli töötaja olla on atraktiivne ja kõik ametikohad on täidetud. – koostöö kõrgkoolidega, praktikabaasiks olemine.

|  |  |  |  |  |  |
| --- | --- | --- | --- | --- | --- |
|  | Tulemused | Tegevused | Aeg | Vastutaja ja koostööpartner | Muud info |
| 1. | Õpetajad ja tugispetsialistid täiendavad ennast pidevalt. | Töötajad osalevad ühistel meeskonnakoolitustel, täiendkoolitustel, ja –kursustel vastavalt eelarve võimalustele. | sept 2025 – august 2026 | Juhtkond, kaastatud on kogu pedag personal |  |
| 2. | Võru Järve kool on praktikabaasiks ülikoolidele. | Tugispetsialistid ja õpetajad juhendavad praktikante vastavalt ülikoolide tellimusele. | sept 2025 – aug 2026 | Õpetaja-õppejuht (praktika koordinaator) |  |
| 3. | Kooli töötajad jagavad oma kogemusi omavahel ning teiste koolide kolleegidele. | Jätkata töötajate vahelist kogemuste jagamist ja õppimine „SPETSIALISTILT SPETSIALISTILE“. | sept 2025 – aug 2026Igal vaheajale eelneval päeval (koosolekul). | Juhtkond, kaastatud on kogu pedag personal |  |
| 4. | Personali rahulolu on hinnatud | Viiakse läbi personaalsed arenguvestlused. | jaan 2026 –juuni 2026 | direktor |  |
| 5. | Iga järgneva õppeaasta töötajate koosseis ja koormused on planeeritud enne suvist puhkuste perioodi. | Klasside nimekirjad ja töötajate vajaduse analüüs koostatakse lähtuvalt jooksva õppeaasta kokkuvõtetest ning selle põhjal koostatakse järgneva õppeaasta prognoositav personalivajadus, sh korraldatakse konkursid. | aprill – juuni 2026 | direktor |  |
| Lapse hoiuteenuse korraldamine | sept 2025 – august 2026 | Direktor ja sotsiaalpedagoog koostöös KOV lastekaitsega |  |

III Ressursside juhtimine:

Arengukavast ja eelmise õppeaasta kokkuvõttest lähtuvad eesmärgid:

1. õppimist toetavate tingimuste loomine, õpikeskkonna kaasajastamine ja kohandamine erivajadustest lähtuvalt – eritoe õppe tagamine, täiendavate õppeaastate ja lisaõppe võimaldamine, teraapiate (kunsti-, muusika- ja füsioteraapia) kaudu arendamine koostöös reh meeskonnaga, õpilaste ettevalmistamine üleminekuks toetatud ellu ja kutseõppesse.

|  |  |  |  |  |  |
| --- | --- | --- | --- | --- | --- |
|  | Tulemused | Tegevused | Aeg | Vastutaja ja koostööpartner | Muud info |
| 1. | Koolikeskkond vastab HEV õpilaste vajadustele. | Koolimaja ning selle ümbruse korrashoid ja garantiitööde vajaduste hindamine ning teostamise korraldamine. | sept 2025 – aug 2026 | Direktor ja linna haridusasutuste majandusspetsialist | Garantiitööd Okt 2025 |
| 2. | Koolis kasutatakse õpilase arenguvajadusest lähtuvalt kõnet asendavaid ja toetavaid kommunikatsioonivahendeid. | AAC vahendite kasutamise ühtsed kokkulepped | Sept 2025-Aug 2026 | AAC meeskond:Maiu TafenauTeele SeimAnu KallasMaria Reiljan-Pircher, jt. | Otsitakse võimalusi ühtseks, kogu meeskonda hõlmavaks AAC koolituseks. |
| 3. | Loodud on võimalused raske ja sügava puudega laste arengu toetamiseks lapsehoiuteenuse raames. | Korraldatud lapsehoiuteenus iga õppepäeva lõpus ja koolivaheaegadel. Lapsehoiuteenus muutub juriidiliselt suure abivajadusega lapse hoiu teenuseks. Vajalike uute dokumentide koostamine SKAle ja MTRi. | sept 2025 – august 2026sept 2025- jaan 2026 | Direktor ja sotsiaalpedagoog koostöös KOV lastekaitsega.Direktor |  |
| 4. | Koolil on õppevahendid, mis on suunatud HEV õpilaste toimetulekule. | Uute õppevahendite hankimine vastavalt vajadusele.Loodusõpetuse vahendite hankimine vastavalt HTM eraldatud täiendavale rahale. | Sept 2025 – august 2026Sept 2025 – nov 2025 | Direktor ja linna haridusasutuste majandusspetsialist  |  |
| 5. | Kooli eelarvet kasutatakse säästlikult ja plaanipäraselt. | Kooli eelarve täitmise jälgimine, uue aasta eelarve planeerimine, eelarve kooskõlastamine kooli hoolekoguga. | sept 2025 – august 2026 | Direktor ja linna haridusasutuste majandusspetsialist,raamatupidaja |  |
| 6. | Personal on koolitatud. | Koostatakse koolitusplaan 2025/2026 õppeaastaks. | sept 2026 | direktor | Infotunnis koostame vastavalt rahalistele võimalustele |
| 7. | Koolielu kajastamine veebilehel ja sotsiaalmeedias | Facebooki ja kooli kodulehe pidev ajakohastamine | Kogu õppeaasta | Direktor, õp Maiu Tafenau, linna ITtugi. |  |

IV Koostöö huvigruppidega:

Arengukavast ja eelmise õppeaasta kokkuvõttest lähtuvad eesmärgid:

1. Koostöö Tartu Ülikooliga praktikabaasina (kajastub personalijuhtimise valdkonnas);
2. Koostöös linna haridusasutustega õpilastele kvaliteetsete tugiteenuste tagamine;
3. Koostöö õpilase lähivõrgustikuga (lapsevanemad, KOVi ametnikud, meditsiin, REH) – õppe toetamine ja ettevalmistamine kutseõppeks/üleminekuks toetatud ellu.
4. Koostöö erinevate haridusasutustega Eestis ja välismaal (k.a. projektitöö).

|  |  |  |  |  |  |
| --- | --- | --- | --- | --- | --- |
|  | Tulemused | Tegevused | Aeg | Vastutaja ja koostööpartner | Muud info |
| 1. | Loodud on õpilasele vajalik tugivõrgustik. | Osalemine LÕIM2 projekti töös ja koostöö Rajaleidja keskuse spetsialistidega. | sept 2025 –aug 2026 | Direktor, õpetajad, sotsiaalpedagoog. |  |
| Koostöös MTÜ Toetuskeskus Meielaga rehabilitatsiooniteenuste pakkumine lastele. | sept 2025 –aug 2026 | Direktor ja rehab koordinaator |  |
| Koostöös HEV kutseõpet pakkuvate koolidega õpilaste kutseõppele ülemineku toetamine. | oktoober 2025 – mai 2026 | Direktor, klassijuhatajadLõpuklassi õpetaja, direktor. |  |
| 2. | Toimiv koostöö teiste huvigruppidega. | Hoolekogu koosolekud | 4x aastas | Direktor, hoolekogu esimees |  |
| Võru linna lasteaedadega koostöös varajase märkamise tagamine, vajadusel abi testimisel. 2 kohtumist aastas. | okt 2025 – aug 2026 | Direktor ja kõik õpetajad-tugispetsialistid |  |
| Koolitused lapsevanematele sh suunamine Imelised Aastad koolitusele ja teistele maakonnas toimuvatele koolitusüritustele | sept 2025mai 2026 | Direktor + tugispetsialistid |  |
| Osalemine Eesti Eriolümpia Ühenduse tegevustes | sept 2025 –aug 2026 | Liikumisõpetaja, klassijuhatajad |  |
| Rahvusvahelistes ja kohalike projektides osalemine sh koostöö Võrumaa Arenduskeskusega. | Sept 2025 –Aug 2026 | Klassijuhatajad,projektijuht,direktor |  |
| Koostöös Võru linnavalitsuse ja haridusasutustega tugikeskuse loomise vajaduse kaardistamine ja analüüs. | okt 2025 – aug 2026 | Direktor koostöös KOV spetsialistid, koolide ja lasteaedade tugispetsialistid ning juhid. |  |
| Tugispetsialistid ja õpetajad osalevad maakonna ainesektsioonide töös vastavalt ainesektsioonide tegevusplaanile. | Sept 2025 –aug 2026 | Direktor ja kõik õpetajad-tugispetsialistid |  |

V Õppe- ja kasvatustöö

Arengukavast ja eelmise õppeaasta kokkuvõttest lähtuvad eesmärgid:

1. Kooli õppekava rakendamine ja täiendamine;
2. õppimist toetavate tingimuste loomine, õpikeskkonna kaasajastamine ja kohandamine erivajadustest lähtuvalt;
3. erivajadustega koolieelsete laste arengu toetamine ning ettevalmistamine kooliks (tegevused kajastuvad huvigruppidega koostöö osas);
4. lisaõppe võimaldamine, teraapiate (kunsti-, muusika- ja füsioteraapia) kaudu arendamine koostöös reh asutusega, õpilaste ettevalmistamine üleminekuks toetatud ellu ja kutseõppesse;

|  |  |  |  |  |  |
| --- | --- | --- | --- | --- | --- |
|  | Tulemused | Tegevused | Aeg | Vastutaja ja koostööpartner | Muud info |
| 1. | Iga õpilane on omandanud parimad võimetekohased oskused elus toimetulekuks. | Kooli tööd korraldatakse vastavalt sihtrühmade vajadustele (sh õppekavad, reh teenused)Õpetajad koostavad oma töö planeerimiseks töökavad 5 x aastas. | sept 2025 – juuni 2026Esitamine direktorile igale vaheajale järgnevaks esmaspäevaks (esimene sept 3. nädalal) | Direktor + juhtkond koostöös kogu personaliga ja reh meeskonnaga ning teiste linna koolidegaKõik õpetajad ja direktor | Esitatakse meilitsi |
| 2. | Hooldusõppe lastel on vajalikud õppetingimused | Eraldi hooldusklassi loomine | sept 2025 | Hooldusklassi õpetaja, direktor |  |
| 3. | Lapsevanemad saavad tagasisidet lapse oskustest ja arengust. | Iga õpilase arengu kajastamine individuaalse arengu jälgimise kaardil ja arendustegevuse kavandamine individuaalses õppekavas. | IÕKd 27.10.2025 IAJK-d jooksvalt (lõpetatud juuni 2026) | Klassijuhatajad, aineõpetajad, tugispetsialistid. | IAK ja IÕK mõlemad Stuudiumis |
| Iga õpilasega (perega, vajadusel võrgustikuga) on õppeaasta jooksul läbi viidud arenguvestlus. | Vähemalt 1x õppeaasta jooksul | Klassijuhatajad |  |
| Lapsevanematele õppetöö kohta tagasiside andmine Stuudiumis. | sept 2025-aug 2026 | Õpetajad ja klassijuhatajad. |  |
| 3. | Õpilased on ette valmistatud üleminekuks kutseõppesse ning töö- või toetatud ellu. | Lisa-aasta õpilaste õppetöö paremaks korraldamiseks omaette klassi moodustamine (vajadusel koos vanemate klasside lastega).Üleminekuplaani vormi väljatöötamine | sept 2025 –juuni 2026sept- okt 2025 | Direktor, õppejuht Lõpuklassi klassijuhataja jt tugispetsialistid |  |
| 4. | Koolil oma õppekava, mis lähtub põhikooli lihtsustatud riiklikust õppekavast ning LÕ; TÕ, HÕ tasemest. | Õppeaasta esimesel poolaastal õppekava ja ainekavade uuendamine vastavalt muutunud seadusandlusele. | sept 2025 –aug 2026  | Õppejuhid, direktor, õpetajad. |  |